"abanye abantu baphika iqiniso lokuthi abamqondi ujesu. nokho, ngithi animqondi nakancane, futhi aniqondi nezwi elilodwa likajesu. kungenxa yokuthi nimlandela ngenxa yokushiwo ibhayibheli, ngenxa yokwashiwo abanye. anikaze nimbone ujesu, ingasaphathwa eyokuhlala naye, futhi anikaze nibe naye noma isikhashana esincane. ngalokho kusho, ukuqonda kwenu ujesu akuve kuyilokho okucatshangwayo nje kuphela? akuve yini kungenaqiniso? kungenzeka ukuthi abanye abantu babone isithombe sikajesu, noma abanye bake bavakashele ikhaya likajesu mathupha. kungenzeka, abanye bake bathinta izingubo zikajesu. nokho ukumqonda kwakho yilokhu okucatshangwayo futhi hhayi okungokoqobo, ngisho noma ubudle ukudla okudliwe ujesu mathupha. noma kuthiwani--ke, awukaze umbone ujesu, futhi awukaze ube naye enyameni, ngakho ukuqonda kwakho ujesu kuyohlala njalo kuyinto ecatshangwayo eyize futhi engenaqiniso. mhlawumbe amazwi ami awakuthokozisi, kodwa ngikubuza lokhu: nakuba ufunde izincwadi eziningi zombhali wakho omthandayo, ungamqonda yini ngokugcwele uma ungakaze uchithe isikhathi naye? uyazi yini ukuthi sinjani isimilo sakhe? uyazi yini ukuthi uphila impilo enjani? uyayazi yini imizwa yakhe? awukwazi ngisho ukuqonda ngokupheleleyo umuntu omthandayo, ngakho ungamqonda kanjani ujesu kristu? konke enikuqonda ngojesu kugcwele imicabango nemibono, akunaqiniso futhi kuyinto engekho. kuyanuka, kugcwele inyama. kungenzeka kanjani ukuthi ukuqonda okunje kukwenze ufanele ukwamukela ukubuya kukajesu? ujesu ngeke abamukele labo abagcwele izithombe ezisemqondweni kanye nemibono yenyama. labo abangamqondi ujesu, bafanele kanjani ukuba ngamakholwa akhe?